钦定古今图书集成/理学汇编/学行典/第071卷 > 书经 > 《商书咸有一德》
## 钦定古今图书集成/理学汇编/学行典/第071卷 > 书经 > 《商书咸有一德》

“德无常师”，主善为师。“善无常主”，协于克一。

〈蔡传〉德者，善之总称。善者，德之实行。一者，其本原统会者也。德兼众善，不主于善，则无以得一本万殊之理；善原于一，不协于一，则无以达万殊一本之妙。谓之“克。”一者，能一之谓也。博而求之于不一之善，约而会之于至一之理，此圣学始终条理之序。